CELEX: 62016TA0577
Language: lv
Date: 2017-12-14 00:00:00
Title: Lieta T-577/16: Vispārējās tiesas 2017. gada 14. decembra spriedums – Campo u.c./EĀDD (Civildienests — Ierēdņi — Darbinieki — Atalgojums — EĀDD personāls, kas pilda pienākumus trešā valstī — Civildienesta noteikumu X pielikuma 10. pants — Piemaksas par dzīves apstākļiem ikgadējais novērtējums — Lēmums, ar kuru samazina piemaksu par dzīves apstākļiem Melnkalnē no 15 % uz 10 % — Iebilde par prettiesiskumu)

5.2.2018   
            
            
               LV
            
            
               Eiropas Savienības Oficiālais Vēstnesis
            
            
               C 42/18
            
         Vispārējās tiesas 2017. gada 14. decembra spriedums – Campo u.c./EĀDD
   (Lieta T-577/16) (1)
   
   ((Civildienests - Ierēdņi - Darbinieki - Atalgojums - EĀDD personāls, kas pilda pienākumus trešā valstī - Civildienesta noteikumu X pielikuma 10. pants - Piemaksas par dzīves apstākļiem ikgadējais novērtējums - Lēmums, ar kuru samazina piemaksu par dzīves apstākļiem Melnkalnē no 15 % uz 10 % - Iebilde par prettiesiskumu))
   (2018/C 042/25)
   Tiesvedības valoda – franču
   
      Lietas dalībnieki
   
   
      Prasītāji: Alessandro Campo (Podgorica, Melnkalne) un 12 citi prasītāji, kuru vārdi ir norādi sprieduma pielikumā (pārstāvji: N. de Montigny un J.-N. Louis, advokāti)
   
      Atbildētājs: Eiropas Ārējās darbības dienests (EĀDD) (pārstāvji: S. Marquardt, piedaloties M. Troncoso Ferrer, F.-M. Hislaire un S. Moya Izquierdo, advokāti)
   
      Priekšmets
   
   Prasība, kas ir pamatota ar LESD 270. pantu un ar kuru tiek lūgts prasītāju paziņojumus par algu par 2015. gada martu, kā arī turpmākos paziņojumus par algu, ciktāl šajos paziņojumos piemēro EĀDD 2015. gada 23. februāra lēmumu, ar ko no 2015. gada 1. janvāra samazina piemaksu par dzīves apstākļiem, ko izmaksā Eiropas Savienības personālam, kas nodarbināts Melnkalnē.
   
      Rezolutīvā daļa:
   
   
               1)
            
            
               Atcelt Alessandro Campo un citu Eiropas Ārējās darbības dienests (EĀDD) ierēdņu un darbinieku, kuru vārdi ir norādīti izveidotajā pielikumā brīdī, kad EĀDD ir cēlis prasību, paziņojumus par algu par 2015. gada martu tiktāl, ciktāl šajos paziņojumos tiek piemērots EĀDD 2015. gada 23. februāra lēmums, ar ko no 2015. gada 1. janvāra samazina piemaksu par dzīves apstākļiem, ko izmaksā Eiropas Savienības personālam, kas nodarbināts Melnkalnē.
            
         
               2)
            
            
               Pārējā daļā prasību noraidīt.
            
         
               3)
            
            
               EĀDD sedz tiesāšanās izdevumus.
            
         
      (1)  OV C 145, 25.4.2016. (lieta sākotnēji reģistrēta Eiropas Savienības Civildienesta tiesā ar Nr. F-6/16 un nodota Eiropas Savienības Vispārējai tiesai 2016. gada 1. septembrī).